Document ID: 31998D0373

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Ιουνίου 1998 για τις εισαγωγές στην Κοινότητα ορισμένων ζώντων ζώων και των προϊόντων τους καταγωγής ορισμένων ευρωπαϊκών χωρών, σε σχέση με τον αφθώδη πυρετό, και για την τροποποίηση των αποφάσεων 93/367/ΕΚ, 96/414/ΕΚ και 96/730/ΕΚ [κοινοποιηθείσα υπό τον αριθμό Ε(1998) 1466] (Κείμενο που παρουσιάζει ενδιαφέρον για τον ΕΟΧ) (98/373/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 18 παράγραφος 7,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (3), όπως τροποποιήθηκε τελευταία από την απόφαση 96/43/ΕΚ, και ιδίως το άρθρο 19 παράγραφος 7,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και τους ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (4), όπως τροποποιήθηκε τελευταία από την οδηγία 92/118/ΕΟΚ (5), και ιδίως το άρθρο 10,
Εκτιμώντας:
ότι, στο πλαίσιο της κατάστασης των ευρωπαϊκών χωρών όσον αφορά την υγεία των ζώων, είναι δυνατόν να θεσπιστούν ειδικοί όροι για την εισαγωγή ζώντων ζώων και των προϊόντων τους από ορισμένες χώρες 7
ότι η κατάσταση όσον αφορά τον αφθώδη πυρετό άλλαξε και χρειάζεται να αναθεωρηθούν οι έλεγχοι που θεσπίστηκαν με την απόφαση 93/242/ΕΟΚ της Επιτροπής (6), περί της εισαγωγής ζώων και ζωικών προϊόντων από τις χώρες αυτές 7
ότι οι αποφάσεις της Επιτροπής 96/367/ΕΚ (7), 96/414/ΕΚ (8), 96/730/ΕΚ (9) και 95/301/ΕΚ (10), θέσπισαν ορισμένα μέτρα προστασίας όσον αφορά τις εισαγωγές ζώων και ζωικών προϊόντων από την Αλβανία, την πρώην Γιουγκοσλαβική Δημοκρατία της Μακεδονίας, τη Βουλγαρία και τη Ρωσία, λόγω εμφάνισης κρουσμάτων αφθώδους πυρετού 7
ότι, από τις 4 Ιουλίου 1995, δεν σημειώθηκαν στη Ρωσία κρούσματα αφθώδους πυρετού 7 ότι, γι' αυτό το λόγο, η απόφαση 95/301/ΕΚ θα πρέπει να καταργηθεί 7
ότι, για λόγους διαφάνειας, είναι αναγκαίο να καταργηθεί η απόφαση 93/242/ΕΟΚ 7
ότι η οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά την εισαγωγή ζώων του βοείου, χοιρείου, πρόβειου και αιγείου είδους, νωπών κρεάτων ή προϊόντων με βάση το κρέας προέλευσης τρίτων χωρών (11), όπως τροποποιήθηκε τελευταία από την οδηγία 97/79/ΕΚ (12), επιτρέπει στα κράτη μέλη να εισάγουν νωπό κρέας που δεν προορίζεται για ανθρώπινη κατανάλωση, υπό ειδικές προϋποθέσεις 7 ότι πρέπει να θεσπιστούν άλλοι υγειονομικοί όροι για το κρέας που δεν προορίζεται για ανθρώπινη κατανάλωση, σύμφωνα με τις διατάξεις της οδηγίας 92/118/ΕΟΚ και της απόφασης 89/18/ΕΟΚ της Επιτροπής (13) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 1 παράγραφος 1 της απόφασης 96/367/ΕΚ τροποποιείται ως εξής:
α) οι λέξεις «Επιπλέον από τις διατάξεις της απόφασης 93/242/ΕΟΚ» διαγράφονται 7
β) στη δεύτερη περίπτωση, οι λέξεις «ζωοτροφών και» διαγράφονται.
Άρθρο 2
Το άρθρο 2 παράγραφος 2 της απόφασης 96/414/ΕΚ τροποποιείται ως εξής:
α) οι λέξεις «Επιπροσθέτως προς τα προβλεπόμενα από την απόφαση 93/242/ΕΟΚ» διαγράφονται 7
β) στη δεύτερη περίπτωση, οι λέξεις «ζωοτροφών και» διαγράφονται.
Άρθρο 3
Το άρθρο 2 της απόφασης 96/730/ΕΚ τροποποιείται ως εξής:
α) στην παράγραφο 2, οι λέξεις «Εκτός των διατάξεων που προβλέπει η απόφαση 93/242/ΕΟΚ» διαγράφονται 7
β) στην παράγραφο 2 στη δεύτερη περίπτωση, οι λέξεις «ζωοτροφών και» διαγράφονται 7
γ) στην παράγραφο 4, οι όροι «τα ζωικά προϊόντα εκδίδονται συμφώνως προς τις παραγράφους 1 και 3 και αποστέλλονται από τις επαρχίες Bourgas, Jambol, Sliven, Starazagora, Haskovo και Kardjali της Βουλγαρίας» αντικαθίστανται από τους όρους «το αίμα και τα προϊόντα του γάλακτος, που επιτρέπεται να αποστέλλονται από τη Βουλγαρία».
Άρθρο 4
Οι αποφάσεις 93/242/ΕΟΚ και 95/301/ΕΚ καταργούνται.
Άρθρο 5
Η παρούσα απόφαση εφαρμόζεται από τις 15 Ιουνίου 1998.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 2 Ιουνίου 1998.

Labels: 17
0
3
6
18